**Terminologija**

|  |  |
| --- | --- |
| **Pojam** | **Definicija**  |
| **Kontrola spoljne trgovine strateškom robom** | Zakoni, propisi, posebna pravila, ograničenja i administrativni postupci koji uređuju trgovinu i transakcije koje uključuju proizvode, preduzeća/ privredne subjekte/ pojedince i zemlje za koje postoji mogućnost da će se ti proizvodi koristiti za svrhe povezane sa oružjem za masovno uništenje ili konvencionalnim naoružanjem. |
| **Tehnologija** | Sve posebne informacije i *know-how* (bilo u materijalnom obliku kao što su modeli, prototipi, crteži, skice, dijagrami, nacrti, priručnici, softver, ili u nematerijalnom obliku, kao što su obuka ili tehničke usluge) koji su neophodni za razvoj, proizvodnju ili korišćenje robe, ali ne i sama roba. Navedene informacije imaju oblik „tehničkih podataka“ ili „tehničke pomoći“. |
| **Tehnički podaci**  | Podaci neophodni za projekat, razvoj, proizvodnju, izradu, montažu, rad, popravku, testiranje, održavanje ili modifikaciju kontrolisanih proizvoda. Tehnički podaci mogu biti u vidu nacrta, planova, crteža, dijagrama, fotografija, modela, formula, tabela, tehničkih projekata i specifikacija, priručnika i uputstava napisanih ili zabeleženih na drugim medijumima ili uređajima kao što su disk, traka ili ROM (memorije samo za čitanje). Prenos tehničkih podataka vrši se vidljivim ili nevidljivim sredstvima. **Napomena**: *Nevidljivi transfer tehnologija (ITT) može se vršiti vizuelnim, verbalnim ili elektronskim putem.* **Primeri tehničkih podataka koji su zajednički za univerzitete i istraživačke ustanove obuhvataju sledeće:** * Tehnički izveštaji, prezentacije/ radovi za objavljivanje i istraživački zapisi,
* Projektni crteži, šeme i dijagrami, dokumenti o proizvodnim metodama, dokumenti o metodama ispitivanja i dokumenti o metodama evaluacije,
* Tehničke specifikacije eksperimentalne opreme,
* Eksperimentalni podaci,
* Računarski i softverski programi itd.
 |
| **Tehnička pomoć**  | Tehnička pomoć može imati oblik podučavanja, stručnih obuka, radnog znanja, konsultantskih usluga, a može uključivati i prenos, odnosno transfer tehničkih podataka.**Primeri tehnničke pomoći koji su zajednički za univerzitete i istraživačke ustanove:** * Prezentacija ili objašnjenja sa softverom za prezentacije,
* Usmena prezentacija istraživanja, stručne obuke, itd.
 |
| **Nevidljivi transfer tehnologija (*ITT*)** | Transfer kontrolisane tehnologije, informacija ili znanja i veština (know-how) nefizičkim sredstvima (elektronskim, vizuelnim ili usmenim sredstvima) što obuhvata isporuku tehničkih detalja i shema, projektnih nacrta, predavanja i sličnog znanja i veština (tehničkih podataka) kroz obrazovanje, obuke ili uputstva (tehnička pomoć).  |
| **Podrazumevani izvoz**  | Podrazumevani izvoz je predaja tehnologije ili informacija stranom državljaninu u zemlji izvoza. Vlade u mnogim državama, kao što je SAD, zahtevaju od kompanija pribavljanje posebnih dozvola pre nego što se stranim državljanima dozvoli pristup tehnologijama ili informacijama sa ograničenim pristupom, čak i kada borave u datoj zemlji i rade za tu kompaniju.  |
| **Stranac/strani državljanin** | 1) Lice koje nema stalno prebivalište ili koje nije građanin ili državljanin date zemlje, 2) strani privredni subjekt (korporacija, poslovno udruženje, ortakluk odnosno partnerstvo, itd.) koji nije registrovan ili organizovan za poslovanje u datoj zemlji, ili 3) međunarodna organizacija, strana vlada, agencija ili pododeljak strane vlade |
| **Osnovna naučna istraživanja** | Eksperimentalan ili teorijski rad koji se sprovodi uglavnom sa ciljem sticanja novih znanja o osnovnim načelima pojava ili uočljivih činjenica, koji nije prvenstveno usmeren na neki praktičan opšti ili konkretan cilj. |
| **Fundamentalno istraživanje**  | Osnovno ili primenjeno istraživanje u nauci i tehnici (koje se obično sprovodi ili izvodi u akreditovanim akademskim ustanovama), gde se dobijeni podaci po pravilu objavljuju i dele sa širom naučnom zajednicom. Fundamentalno istraživanje razlikuje se od istraživanja koje za rezultat ima informacije kojima je pristup ograničen iz razloga prava intelektualne svojine ili iz razloga nacionalne bezbednosti, i stoga ne podleže kontroli spoljne trgovine strateškom robom |
| **Javni domen / u javnom domenu**  | Označava informacije koje su objavljene ili koje su opštedostupne ili na raspolaganju javnosti. To uključuje „tehnologiju“ ili „softver“ koji je na raspolaganju bez ograničenja za dalju diseminaciju. |